Foto: Kommersant Kolumbiya prezidenti Ivan Dukening ma’lum qilishicha, Venesuela hududiga xorijiy insonparvarlik yordami kiritilishiga rad javobini berish «insoniyatga qarshi jinoyat» hisoblanadi. Bu haqda RCN xabar qilmoqda. U bu xabarni diktaturaga yetkazib qo‘yishga chaqirdi. Dukening qo‘shimcha qilishicha, Kolumbiya «o‘z hududini insonparvarlik yordami yetkazib berish uchun ochib qo‘yishni davom ettirish» niyatida. Avvalroq, Ivan Duke Kolumbiya tomoni Venesuelani «ozod qilish»ga yordam berishga harakat qilishini aytgandi. Eslatib o‘tamiz, bundan avval Xitoy Venesuela muxolifati bilan muzokaralarga kirishgandi.